НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

***ДРУГА* ИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ *ДОБАРА*

 „Опруга за горионике угљеног праха -ТЕНТ Б“

- У ОТВОРЕНОМ ПОСТУПКУ -

ЈАВНА НАБАВКА **3000/1175/2017 (985/2017)**

(број 5364-Е.03.02-46670/6-2018 од 12.02.2018. године)

*Обреновац,12.02.2018. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

***ДРУГУ* ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку добара „ Опруга за горионике угљеног праха -ТЕНТ Б “

 3000/1175/2017 (985/2017)

 **1.**

На основу додатних информација и појашњења бр.2 од 12.02.2018. године, мења се одељак 3. конкурсне документације, техничка спецификација, на следећи начин:

Код тачке **3.1 Врста количина и квалитет добара, табела, у колони предмет набавке додаје се „**или 51CrV4“.

 Код тачке **3.1.1 Обавезе изабраног понуђача, квалитет материјала опруге додаје се „или 51CrV4“.**

**Тачка 3.1.2 Могућност замене захтеваног материјала, мења се и гласи:**

„Могуће је изменити материјал опруге уз неопходан услов, да се испуне физичке и хемијске карактеристике првобитно захтеваног материјала опруге 50 S2 (PN)

**Понуђач је обавезан да као део понуде достави упоредне карактеристике првобитног захтеваног материјала опруге (50 S2 (PN) или 51CrV4 ) и заменског материјала за опружни челик.“**

 2.

 У складу са изменама наведеним у тачки 1., одељак 6, конкурсне документације 6. УПУТСТВО ПОНУЂАЧИМА КАКО ДА САЧИНЕ ПОНУДУ, допуњује се на следећи начин:

**Мења се на стр. 13 конкурсне документације тачка**  6.3 **Обавезна садржина понуде и гласи:**

„**У случају измене материјала опруге,** **понуђач је обавезан да као део понуде достави упоредне карактеристике првобитног захтеваног материјала опруге (50 S2 (PN) или** 51CrV4 **) и заменског материјала за опружни челик**“

 **Мења се на стр. 18 конкурсне документације** **тачка 6.24** **Разлози за одбијање понуде и гласи**:

„**Понуђач не достави у случају измене материјала опруге,** **као део понуде упоредне карактеристике првобитног захтеваног материјала опруге (50 S2 (PN) или 51CrV4 ) и заменског материјала за опружни челик.**„

**3.**

У складу са допунама наведеним у тачки 1. у прилогу достављамо одељак 3. конкурсне документације –техничка сепцификација

4.

Ова измена и допуна конкурсне документације се објављује на Порталу УЈН и интернет страници Наручиоца.

**3.ТЕХНИЧКА СПЕЦИФИКАЦИЈА**

**3.1 Врста количина и квалитет добара**

|  |  |  |  |
| --- | --- | --- | --- |
| **Ред.****број** | **Предмет набавке** | **Једин. мере** | **Очекивана количина** |
| **1.** | **Опруге за горионике угљеног праха,** средњи пречник навоја опруге D= 74 mmпречник жице опруге d = 18 mmброј навоја опруге n= 5 цртеж 383 3610 30, поз. 9квалитет материјала oпруге 50 S2 (PN) **или 51CrV4** | Ком. | 35 |

**3.1.1 Обавезе изабраног понуђача**

* Обавити испоруку опруга за горионике угљеног праха.

Податке за израду опруга узети са цртежа у прилогу (цртеж бр. 383 3610 30):

* средњи пречник навоја опруге **D= 74 mm**
* пречник жице опруге **d = 18 mm**
* број навоја опруге **n= 5**
* квалитет материјала oпруге **50 S2 (PN) или 51CrV4**
* oстали подаци са цртежа **383 3610 30, поз. 9**
* Квалитет материјала опруге треба да одговара квалитету наведеном у спецификацији.
* Пре почетка израде (производње) опруга доставити наручиоцу цртеж опруге, како би се наручилац уверио да је изабрани понуђач узео у обзир све захтеве предмета набавке.
* Израду захтеваног предмета набавке обавити у складу са важећим стандардом и технолошким поступком, за ову врсту опреме у Србији.
* Приликом испоруке добара изабрани понуђач је у обавези да достави важеће атесте (сертификате материјала или уверење) којим се потврђује и гарантује квалитет робе и цртеж са димензијама нарученог предмета набавке (штампана верзија и у електронском формату-пдф, по један примерак), у супротном добра неће бити примљена у магацин.
* Ако неки део испорученог предмета набавке није у складу са захтевима, наручилац може да одбије да изврши пријем опруга и изабрани понуђач мора да замени такву робу у циљу испуњавања захтева наручиоца, без додатних трошкова по наручиоца. Изабрани понуђач робе сноси све трошкове замене и нове испоруке.
* У случају отказа или оштећења испорученог предмета набавке у гарантном периоду, односно немогућности уградње због одступања у димензијама, изабрани понуђач је у обавези да у року од 24 часа од пријема обавештења, обезбеди стручно особље, које ће заједно са представником наручиоца утврдити узрок превременог отказа рада, одступања од захтеваних димензија и др. (без додатних трошкова наручиоца). Ако је отказ или оштећење узроковано лоше одабраним и/или неквалитетним материјалом (без обзира на претходну сагласност наручиоца), као и проблема чији је узрок лоше израђени и испоручени предмет набавке (лоше одабран технолошки поступак или одступање од захтеваних димензија), изабрани понуђач је у обавези да у што краћем року (не дужим од 3 дана) обезбеди исправан нови део (изабрани понуђач сноси све трошкове замене и нове испоруке).
* У случају замене оштећеног предмета набавке у гарантном периоду, гарантни период тече од почетка за ново испоручени предмет набавке.

**3.1.2 Могућност замене захтеваног материјала**

Могуће је изменити материјал опруге уз неопходан услов, да се испуне физичке и хемијске карактеристике првобитно захтеваног материјала опруге 50 S2 (PN) или 51CrV4.

**Понуђач је обавезан да као део понуде достави упоредне карактеристике првобитног захтеваног материјала опруге (50 S2 (PN)** или 51CrV4**) и заменског материјала за опружни челик.**

**3.1.3 Могућност посете објекту**

**Понуђач може посетити Термоелектарну Никола Тесла Б (Обреновац Ушће) и извршити увид у предмет набавке. Захтев за увид послати на адресу** marko.ivankovic@eps.rs

**ПРИЛОГ**

цртеж бр. 383 3610 30

**3.2 Гарантни период**

Гарантни рок за предмет набавке је минимум 24 месеца од дана испоруке добара.

Изабрани Понуђач је дужан да о свом трошку отклони све евентуалне недостатке у току трајања гарантног рока

**3.3 Паковање, отпрема и транспорт**

Изабрани Понуђач треба да припреми, упакује и транспортује опрему до магацина ТЕНТ Б и одговоран је за сва евентуална оштећења која могу настати до тренутка пријема опреме од стране Купца.

**3.4 Место испоруке добара**

Место испоруке је Огранак ТЕНТ, локација ТЕНТ – Б - магацин ТЕНТ Б (Термоелектрана Никола Тесла Б Ушће Обреновац).

Паритет испоруке је франко (магацин ТЕНТ Б, локација ТЕНТ Б).

Евентуално настала штета приликом транспорта предметних добара до места испоруке пада на терет изабраног Понуђача.

**3.5 Рок испоруке добара**

Изабрани понуђач је обавезан да испоруку добара изврши у року који не може бити дужи од 30 дана од дана закључивања Уговора.

**3.6 Квалитативни и квантитативни пријем**

Пријем робе у погледу количине и квалитета врши се у складишту Наручиоца где се утврђује стварно примљена количина робе.

Квантитативни пријем констатоваће се потписивањем Записника о извршеној испоруци и провером:

* Да ли је испоручена наручена количина;
* Да ли су добра без видљивог оштећења;
* Да ли су приликом испоруке достављени атести материјала и цртеж са димензијама нарученог предмета набавке (штампана верзија и у електронском формату-пдф, по један примерак),

У случају да дође до одступања од уговореног, изабрани понуђач је дужан да до краја уговореног рока испоруке отклони све недостатке а док се ти недостаци не отклоне, сматраће се да испорука није извршена у року.

Изабрани понуђач се обавезује да сноси потпуну одговорност за квалитет предмета набавке, без обзира да ли Наручилац врши или не пријемно контролисање и испитивање. Изабрани понуђач се обавезује да надокнади све трошкове које би Наручилац директно или индиректно имао због неодговарајућег предмета набавке.